આપણા ભોજનમાં મુખ્ય કાર્બોહાઇડ્રેટસ વાળી વાનગીઓ વધુ અને બાકીની પ્રોટીન-ફેટ-મીનરલ્સ વિટામીન્સ વાળી વાનગીઓ જરૂરી પ્રમાણમાં રહી ભોજનને સમતોલ બનાવે તેવી હોય છે. પણ આપણી ગમતી-ભાવતી - ફાવતી વાનગીઓ પાછળ પડવાની આદતો 'ભોજન'નું સંતુલન બગાડી શરીરને ઓછી જરૂરની વાનગીઓ વધુ લેવડાવે છે અને જરૂરી હોય તેવી સાદી-સરળ વાનગીઓ ઓછી લેવાય છે કે રહી જાય છે. આવુ ભોજન ભરપેટ લેવાયા છતા શરીર પુરૂ પોષણ મેળવી શકતું નથી. આવા ભોજનની ભારે ચીજો શરીરની ઉર્જા વધુ વાપરે છે. પણ પોષણ એછું આપે છે. પરીણામે આડા અવળા સમયે લાગતી ખોટી ભુખ જે હાથ આવ્યું તે ખવડાવી દે છે. આવી આદતો શરીરનું પોષણ સંતુલન બગાડી શરીરની ઉર્જા અને શકિત ઘટાડી શરીરમાં થયેલ સામાન્ય બીમારીને પણ લંબાવતી રહે છે.